Diari Oficial de la Generalitat Valenciana


Sumari del DOGV 6774, del 15-05-2012 (2012/4585)

Subhasta d'un bé immoble a Picassent.
-------------------------------------

### Dades del document

Número de DOGV
:   6774

Data del DOGV
:   15-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/4585


Organisme emissor
:   Notaria d'Ignacio Catania Palmer

Tipus de document
:   Subhasta

Subhasta d'un bé immoble a Picassent. [2012/4585]  
Jo, Ignacio Catania Palmer, notari del Col·legi de València, amb residència a Picassent, faig saber:  
Que en la meua notaria, situada a Picassent, 46118, carrer Calvari, 38-1r, es tramita venda extrajudicial d'acord amb l'article 129 de la Llei Hipotecària de la finca hipotecada següent:  
Urbana. Nau ubicada en el bloc c:  
Número tretze de propietat horitzontal, nau quinze. Nau destinada a usos industrials, situada a Picassent, polígon industrial, carrer U, parcel·la 10. Té l'accés directe pel carrer Transversal. Es compon només de planta baixa, amb una superfície construïda de tres-cents noranta-un metres i noranta-tres decímetres quadrats, sense distribució interior i amb els corresponents servicis. Limita: enfront, carrer d'accés; dreta entrant, amb el carrer lateral esquerra; esquerra, amb la nau número catorze; i al fons, amb la nau número vint-i-u.  
Quota de participació en el bloc: 12,31%.  
Quota de participació en el complex: 3,28%.  
Integració. Forma part d'un complex industrial situat a Picassent, polígon industrial, carrer U, parcel·la 10, compost de quatre blocs de naus, identificats com a blocs A, B, C i D, amb un total de vint-i-una naus susceptibles d'aprofitament individual, destinades a usos industrials. La superfície total de la parcel·la és de díhuit mil dos-cents trenta metres i trenta-sis decímetres quadrats; tot el complex té una superfície total construïda de deu mil nou-cents trenta-tres metres i quaranta-dos decímetres quadrats i la superfície restant no edificada es considerarà com a espai lliure d'ubicació privada i es permetrà en aquesta l'aparcament de vehicles, la realització de les operacions de càrrega i descàrrega, així com l'existència d'àrees enjardinades i ornamentals. No es permetrà en aquests espais lliures tota activitat que puga crear perjuís als altres propietaris.  
  
Registre. Registre de la Propietat de Picassent 1, tom 2707, llibre 526 de Picassent, foli 128, finca número 31.909.  
Ja que és procedent la subhasta de la finca es fan saber les condicions d'aquesta:  
Tindrà lloc a la meua notaria. La primera subhasta el dia 8 de juny de 2012 a les 11.00 hores. El tipus base és de quatre-cents dènou mil cinc-cents noranta-huit euros i huitanta-nou cèntims; si no hi haguera postor o si resultara fallit, la segona subhasta el dia 2 de juliol de 2012 a les 11.00 hores, el tipus de la qual serà el 75% de la primera; en els mateixos casos, la tercera subhasta el dia 26 de juliol de 2012 a les 11.00 hores, sense subjecció a tipus; i si hi haguera pluralitat de millores en la tercera subhasta, la licitació entre millorants i millor postor el dia 27 de juliol de 2012, a les 11.00 hores.  
La documentació i certificació del registre a què es refereixen els articles 236.a i 236.b del Reglament Hipotecari poden consultar-se a la notaria de dilluns a divendres de 10.00 a 13.00 hores. S'entendrà que tot licitador accepta com a bastant la titulació aportada. Les càrregues, gravàmens i assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, en el compte corrent del Banc Espanyol de Crèdit, SA, número 7045-7310-96-7625488979, una quantitat equivalent al 30% del tipus que corresponga en la primera i segona subhasta, i en la tercera un 20% del tipus de la segona, per mitjà de justificació de l'ingrés en l'establiment designat a aquest efecte. Podran fer-se postures per escrit en plec tancat, i s'hi adjuntarà el justificant del depòsit previ, fins al moment de la subhasta. Només l'adjudicació a favor del creditor requeridor o la rematada a favor d'aquest o d'un creditor posterior podrà fer-se cedint a un tercer.  
  
Picassent, 30 d'abril de 2012.- El notari: Ignacio Catania Palmer.